न्यायाधीश ने रक्तदान कर किया शिविर का शुभारंभ
युवासभायज्ञशाला की ओर से लाडवा-इंद्री मार्ग पर बनी यज्ञशाला में रविवार को रक्तदान शिविर आयोजित किया गया। शुभारंभ हरियाणा एवं पंजाब उच्च न्यायालय के जस्टिस आरएस मलिक ने किया। शिविर में 71 लोगों ने रक्तदान किया। न्यायाधीश आरएस मलिक ने कहा कि रक्तदान करने से कोई कमजोरी नहीं बल्कि रक्तदान से किसी जरूरतमंद की जान बचाई जा सकती है। उन्होंने कहा कि खून देने के बाद नए रक्त का निर्माण होता है। यह हमारे स्वास्थ्य के लिए फायदेमंद होता है। सबसे पहले उन्होंने खुद रक्तदान किया। न्यायाधीश आरएस मलिक ने कहा कि उन्होंने 16वीं बार रक्तदान किया है। आयोजकों की ओर से सभी रक्तदाताओं को प्रमाण-पत्र स्मृति चिह्न भेंट कर सम्मानित किया।
hin_Deva hin_Deva